**Ministru kabineta rīkojuma projekta**

**“Par finansējuma piešķiršanu Jaunjelgavas novada domei Strūves ģeodēziskā loka lauka observatorijas “Bristen” atjaunošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Ģeotelpiskās informācijas likuma 4. panta 1. daļu Aizsardzības ministrija (turpmāk – AM) organizē un koordinē valsts politikas īstenošanu ģeodēzijas, kartogrāfijas un ģeotelpiskās informācijas jomā, tai skaitā plāno un uzrauga Latvijas Ģeotelpiskās informācijas aģentūras ģeodēzisko un kartogrāfisko pamatdatu iegūšanas, sagatavošanas un atjaunināšanas, kā arī ģeotelpiskās informācijas pakalpojumu sniegšanas izpildi ikgadējā valsts budžeta finansējuma ietvaros (3. apakšpunkts).Minētā likuma panta 2. daļa paredz, ka Latvijas Ģeotelpiskās informācijas aģentūra (turpmāk – Aģentūra) ir AM pārraudzībā esoša vadošā iestāde valsts politikas īstenošanā ģeodēzijas, kartogrāfijas un ģeotelpiskās informācijas jomā, kas, cita starpā, sniedz ģeotelpiskās informācijas pakalpojumus.Līdzīgu regulējumu nosaka Ministru kabineta 2003. gada 29. aprīļa noteikumu Nr. 236 “AM nolikums” 4.3. apakšpunkts – ministrijas funkciju organizēt un koordinēt valsts politikas īstenošanu ģeodēzijas, kartogrāfijas un ģeotelpiskās informācijas jomā, bet 5.12. apakšpunkts – uzdevumu nodrošināt normatīvo aktu projektu izstrādi, kā arī nozares metodisko vadību un pārraudzību ģeodēzijas un kartogrāfijas jomā. Saskaņā ar šo pašu noteikumu 25.5. apakšpunktu Aģentūra ir AM padotības iestāde. Aģentūra ir valsts institūcija, kas pārstāv Latviju Strūves ģeodēziskā loka koordinācijas komitejā, īstenojot starptautisko sadarbību loka saglabāšanas un aizsardzības jautājumos, kā arī saskaņā ar Apvienoto Nāciju Izglītības, zinātnes un kultūras organizācijas (turpmāk – UNESCO) Pasaules mantojuma konvencijas vadlīnijām ir Strūves ģeodēziskā loka kā Pasaules mantojuma vietas oficiālais pārvaldnieks.Strūves ģeodēziskā loka lauka observatorija “Bristen” (turpmāk – Bristen) ir vienīgā Strūves ģeodēziskā loka lauka observatorija Baltijā. Strūves ģeodēziskais loks 2005. gadā tika iekļauts UNESCO Pasaules mantojuma sarakstā kā unikāla sava laika garākā un precīzākā ģeodēzisko mērījumu sistēma un izcila zinātnes vēstures un tehnikas attīstības liecība. UNESCO Pasaules mantojuma saraksts iekļauj pasaules nozīmīgākās dabas un kultūras mantojuma vietas, kurām piemīt īpašas nozīmes universāla vērtība. Lai nodrošinātu efektīvu un koordinētu mantojuma vērtību saglabāšanu un aizsardzību, visiem UNESCO Pasaules mantojuma sarakstā iekļautajiem objektiem ir jābūt izstrādātiem pārvaldības plāniem. Lai Latvijā saglabātu Strūves ģeodēzisko loku un attīstītu ar to saistīto infrastruktūru un mantojuma interpretācijas iniciatīvas, Aģentūra ar 2018. gada 10. maija rīkojumu Nr. 34 izveidoja Strūves ģeodēziskā loka saglabāšanas un attīstības padomi (turpmāk – Padome), kuru veido Aģentūras, UNESCO Latvijas Nacionālās komisijas, Nacionālā kultūras mantojuma un divpadsmit pašvaldību pārstāvji, kuru teritorijā atrodas Strūves ģeodēziskā loka punkti. Aģentūra īsteno ģeodēzisko punktu uzturēšanu un aizsardzību, kā arī pilda Padomes sekretariāta funkciju.Padome ir izveidojusi un apstiprinājusi “Pārvaldības plānu 2018.–2023. gadam Strūves ģeodēziskā loka punktiem Latvijā”, kurā, cita starpā, paredzēti arī “Bristen” atjaunošanas darbi.Ģeodēziskais loks ir viena no Zemes izmēru un formas noteikšanas metodēm, izmantojot triangulāciju loku garuma uzmērīšanai un nosakot loka galapunktu astronomiskās koordinātas. Strūves ģeodēziskā loka kopējais garums ir 2822 kilometri, un tas šķērso desmit valstis. Uzmērījumi pēc triangulācijas uzmērījumu shēmas tika veikti laika posmā no 1816. gada līdz 1855. gadam.Latvijas teritorijā atrodas sešpadsmit Strūves ģeodēziskā loka punkti, un “Bristen” ir viens no tiem. Vēsturiski “Bristen” tikuši veikti gan astronomiskie, gan ģeodēziskie novērojumi.2014. gadā Strūves ģeodēziskā loka punkts “Bristen” kopā ar observatoriju ir iekļauts Valsts aizsargājamo kultūras pieminekļu sarakstā kā valsts nozīmes industriālais piemineklis (valsts aizsardzības Nr. 8984), nosakot aizsardzības zonu piecdesmit metru rādiusā ap to. Valsts aizsargājamo kultūras pieminekļu sarakstā var ieļaut Strūves ģeodēziskā loka punktus, ja tiek konstatēts, ka šajā vietā saglabājies 19. gadsimta 20.–50. gadu novērošanas apzīmējums – punkta atzīme ar svina lējuma centru vai akmenī iekaltu apzīmējumu un novērojumu vajadzībām ierīkotu konstrukciju paliekas, vai 20. gadsimta sākuma ģeodēziskā punkta apzīmējums.Finansējuma piešķiršana Jaunjelgavas novada domei tiks nodrošināta no Aģentūrai 2020. gadā piešķirtajiem valsts budžeta līdzekļiem, lai saglabātu liecību par Strūves ģeodēziskā loka un tā lauka observatorijas “Bristen” nozīmi un nodotu to nākamajām paaudzēm. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums, kurā atrodas “Bristen”, ir reģistrēts Zemesgrāmatā (kadastra Nr. 32780030100) un pieder Jaunjelgavas novada domei, kura to ir iegādājusies savā īpašumā, lai varētu veikt “Bristen” atjaunošanas darbus (par 6015,45 *euro*). Papildus tam Jaunjelgavas novada dome plāno veikt arī apkārtnes labiekārtošanas darbus no tuvākā ceļa līdz punktam “Bristen” un risināt ar apsardzi saistītos jautājumus.“Bristen” ir UNESCO Pasaules mantojuma Strūves ģeodēziskā loka sastāvdaļa, kurā tika veikti astronomiskie un ģeodēziskie novērojumi, lai iegūtu sava laika precīzākos datus par Zemes formu un figūru. Baltijas valstīs šāda lauka observatorija ir vienīgā. Tuvākā lauka observatorija ir 200 kilometru attālumā Baltkrievijā, kas arī nav atjaunota. Pašlaik vieta, kur atrodas “Bristen”, ir attīrīta no apauguma, iekonservēta un gaida finansējumu tālākajām darbībām. Ar šo MK rīkojumu Jaunjelgavas novada domei paredzēts piešķirt finansējumu 22 611,96 *euro* apmērā, lai veiktu “Bristen” atjaunošanas darbus. Tas ietvertu droša stikla kupola virs ģeodēziskā punkta “Bristen” uzstādīšanu (nodrošinot punkta apstrādi un hidroregulāciju), zemes slāņu noņemšanu, lai varētu piekļūt punktam un observatorijas pamatiem, observatorijas pamatu un pasāžinstrumentu balstu atjaunošanu, pasāžinstrumentu repliku uzstādīšanu, kā arī pulksteņa replikas no metāla, kas apstājusies laikā, kad veikti novērojumi, uzstādīšanu un punkta tiešās apkārtnes labiekārtošanu.Tā rezultātā tiks atjaunots “Bristen” autentiskais izskats – tāds, kāds tas bija 1828. gadā, kad tika veikti astronomiskie novērojumi vietas ģeogrāfiskā platuma un garuma noteikšanai. Atjaunotā observatorija būs pieejama bez maksas visiem interesentiem. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Latvijas Ģeotelpiskās informācijas aģentūra, Jaunjelgavas novada dome. |
| 4. | Cita informācija | Rīkojuma projekta izpildi 2020. gadā AM nodrošinās atbilstoši tai piešķirtajiem valsts budžeta līdzekļiem budžeta programmas 28.00.00 “Ģeodēzija un kartogrāfija” ietvaros 22 612 *euro* apmērā, veicot nepieciešamo līdzekļu pārdali no izdevumiem precēm un pakalpojumiem uz pārējiem valsts budžeta kapitālo izdevumu transfertiem pašvaldībām 9269 *euro* apmērā un pārējiem valsts budžeta uzturēšanas izdevumu transfertiem pašvaldībām 13 343 *euro* apmērā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visas sabiedrības grupas, īpaši – Jaunjelgavas novada iedzīvotāji, Latvijas apceļotāji un tūristi, astronomijas un ģeodēzijas vēstures interesenti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Latvijas Ģeotelpiskās informācijas aģentūra, Jaunjelgavas novada dome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidenta biedrs,

aizsardzības ministrs Artis Pabriks

Daiga Ozola, 67335273

Daiga.Ozola@mod.gov.lv